section_heading: Životopis
paragraph_text: Njegov autorski rad čine brojni predgovori i pogovori, a osobito brojni članci iz područja religije, kulture i književnosti, kojih je preko dvjesta. Objavljeni su u brojnim novinskim tiskovinama i časopisima. Radovi su mu uglavnom u listu MI i u Obnovljenom životu. Osim članaka, vodio je i uredio brojne razgovore u tim listovima. Uredio je i priredio dosta knjiga, koje su sadržajem mahom pjesničke zbirke te knjige za mladež. Suautorom je dviju knjiga. Pisao je za reviju Marulić. Sudionik je Dana kršćanske kulture.